TACC เสิร์ฟเครื่องดื่มใหม่ “Blueberry Crumble” เริ่มขายวันนี้
TACC เสิร์ฟเครื่องดื่มใหม่ “Blueberry Crumble” ใน “All Cafe มีหลายรูปแบบให้เลือกในขนาด 16 ออนซ์ ทั้ง "ดับเบิ้ลเบอร์รี ครัมเบิลโยเกิร์ตปั่น - บลูเบอร์รี ครัมเบิลสมูธตี้ปั่น -บลูเบอร์รี ครัมเบิลโยเกิร์ตดริ๊งก์เย็น" เริ่มขายแล้ววันนี้ (19 ส.ค.) ลุยพัฒนาสินค้าใหม่ หวังกระตุ้นยอดขาย หนุนผลงานปีนี้ตามเป้า
TACC เสิร์ฟเครื่องดื่มใหม่ “Blueberry Crumble” ใน “All Cafe” เริ่มขายแล้ววันนี้ ลุยพัฒนาสินค้าใหม่ กระตุ้นยอดขาย หนุนผลงานปีนี้ตามเป้า
19 ส.ค. 2564

นายชัชชวี วัฒนสุข ประธานกรรมการบริหาร บริษัท ที.เอ.ซี.คอนซูเมอร์ จำกัด (มหาชน) หรือ TACC เปิดเผยว่า บริษัทได้ออกผลิตภัณฑ์ใหม่เป็นเครื่องดื่มเย็น “Blueberry Crumble” ซึ่งเป็นเครื่องดื่มที่มีความอร่อย สดชื่นไปกับเนื้อบลูเบอร์รี เคี้ยวเพลินกับคุ้กกี้ครัมเบิล โดยมี 3 รูปแบบ ประกอบด้วย ดับเบิ้ลเบอร์รี ครัมเบิลโยเกิร์ตปั่น 16 oz. ราคา 40 บาท ,บลูเบอร์รี ครัมเบิลสมูธตี้ปั่น 16 oz. ราคา 40 บาท, บลูเบอร์รี ครัมเบิลโยเกิร์ตดริ๊งก์เย็น 16 oz. ราคา 35 บาท โดยจะเริ่มจำหน่ายที่ร้าน All Cafe ในเซเว่นตั้งแต่วันที่ 19 ส.ค.นี้เป็นต้นไป
สำหรับเครื่องดื่มแต่ละชนิดจะมีคุณสมบัติที่โดดเด่น และแตกต่าง โดยมีรสชาติที่ลงตัวไม่ว่าจะเป็น เครื่องดื่มดับเบิ้ลเบอร์รี ครัมเบิลโยเกิร์ตปั่น เป็นเครื่องดื่มบลูเบอร์รีปั่นพร้อมโยเกิร์ตรสสตอร์เบอร์รี รสชาติเปรี้ยวอมหวาน อร่อย สดชื่น พร้อมทั้งมีส่วนผสมของโยเกิร์ต ซึ่งมีประโยชน์ต่อสุขภาพ สีสันพาสเทลสวยงาม เมื่อกินคู่กับ Butter Crumble ที่โรยด้านบน ทำให้เครื่องดื่มมีความลงตัว
โดยเครื่องดื่มบลูเบอร์รี ครัมเบิลสมูธตี้ปั่น เป็นเครื่องดื่มบลูเบอร์รีปั่นรสชาติเปรี้ยวอมหวาน อร่อย สดชื่น หอมกลิ่นบลูเบอร์รี ตกแต่งด้วยซอสบูลเบอร์รีเพิ่มความเข้มข้นและสวยงาม เมื่อกินคู่กับ Butter Crumble ที่โรยด้านบน ทำให้เครื่องดื่มมี Texture หอมนวล รสชาติลงตัว
ทั้งนี้เครื่องดื่ม บลูเบอร์รี ครัมเบิลโยเกิร์ตดริ๊งก์เย็น เป็นเครื่องดื่มบลูเบอร์รีครัมเบิล ผสมนมเปรี้ยว  เป็นเมนูเย็น รสชาติเปรี้ยวอมหวาน มีประโยชน์ต่อสุขภาพ ช่วยเรื่องการขับถ่าย เมื่อกินคู่กับ Butter Crumble และโฟมนมด้านบน ทำให้เครื่องดื่มมีรสชาติหอมนุ่มลงตัว
“TACC ยังคงเดินหน้าพัฒนาผลิตภัณฑ์ใหม่ๆเพื่อให้ตรงความต้องการของผู้บริโภคในปัจจุบัน ซึ่ง “Blueberry Crumble” ในครั้งนี้มีความอร่อย สดชื่นและที่สำคัญมีประโยชน์ต่อสุขภาพ ซึ่งปัจจุบันท่ามกลางการแพร่ระบาดของโรคโควิด-19 ทำให้ต้องใส่ใจดูแลสุขภาพมากขึ้น การเลือกเครื่องดื่มที่ดีมีประโยชน์ จึงตอบโจทย์ได้อย่างลงตัว ดังนั้น น่าจะช่วยกระตุ้นยอดขายให้เติบโต สนับสนุนผลงานให้เป็นตามเป้าหมายที่วางไว้” นายชัชชวี กล่าว
ภายใต้สถานการณ์ภาวะเศรษฐกิจชะลอตัวจากผลกระทบของโรคโควิด-19 บริษัทฯ ยังคงเน้นการบริหารงานภายใต้กลยุทธ์นโยบายการบริหารจัดการด้านการดำเนินงานและต้นทุนให้เกิดประสิทธิภาพสูงสุดและการเพิ่มยอดขายด้วยการพัฒนาผลิตภัณฑ์ที่ดี ส่งเครื่องดื่มใหม่เข้าในร้านเซเว่นฯ และ All Cafe โดยได้มีการวางแผนการตลาดร่วมกันกับเซเว่นฯ เพื่อกระตุ้นยอดขายอย่างต่อเนื่อง เพื่อผลักดันการเติบโตไปด้วยกันอย่างมั่นคง